proxectonos/corpus_dominio_legal_administrativo_tmp huggingface dataset:
RESOLUCIÓN do 4 de febreiro de 2015 pola que se crea un ficheiro de datos de carácter persoal.
Universidade de Vigo — III. Outras disposicións — 17/02/2015

O artigo 20 da Lei orgánica 15/1999, do 13 de decembro, de protección de datos de carácter persoal (LOPD), establece que a creación, modificación ou supresión dos ficheiros das administracións públicas só se poderá facer por medio de disposición xeral publicada no
Boletín Oficial del Estado
ou diario oficial correspondente.
Por razón e co fin de que se cumpra o mandato legal do artigo 20 da LOPD sobre a creación e a modificación de ficheiros que conteñan datos de carácter persoal xestionados pola Universidade, de asegurarlles aos administrados o exercicio dos seus lexítimos dereitos e, por canto sucede, unha vez transcorrido o prazo de alegacións e logo de cumprir os trámites establecidos na Lei 8/2001, do 13 de xullo, e no Decreto 99/2002, do 1 de xullo, esta reitoría
Primeiro. Créase o ficheiro de datos de carácter persoal sinalado no anexo.
Segundo. O ficheiro indicado no anexo rexerase polas disposicións xerais e instrucións que se detallan e estará sometido, en todo caso, ás normas legais e aos regulamentos de superior rango que lle sexan aplicables.
Terceiro. Ademais das cesións previstas para ese ficheiro, estas pódense realizar sempre que así se recolla nunha norma ou para os efectos de remitirlles datos aos servizos estatísticos, tanto estatais como da Comunidade Autónoma, para o desenvolvemento das funcións propias destes servizos ou entidades e os límites establecidos na lei.
Cuarto. Esta resolución entrará en vigor ao día seguinte da súa publicación no
Diario Oficial de Galicia.
Vigo, 4 de febreiro de 2015
Ficheiro dos servizos de extensión universitaria.
a) Identificación do ficheiro:
1. Denominación do ficheiro: Servizo de Extensión Universitaria.
2. Finalidade: xestión dos datos dos usuarios dos servizos ofrecidos.
3. Usos previstos: xestión dos servizos levados a cabo polo Servizo de Extensión Universitaria da Universidade de Vigo: actividades deportivas, programa de maiores, actividades culturais, Campus Camp, voluntariado, discapacidade, gabinete psicopedagóxico, SIOPE.
b) Orixe dos datos:
1. Colectivo de persoas sobre o cal se pretende obter datos de carácter persoal ou que resulte obrigado a subministralos: empregados, estudantes e solicitantes.
2. Procedencia: o propio interesado ou o seu representante legal.
c) Estrutura do ficheiro:
1. Datos identificativos: documento de identidade, apelidos e nome, data e lugar de nacemento, nacionalidade, enderezo para efectos de notificación, teléfono e correo electrónico, imaxe, sinatura, pegada dixital.
2. Outros datos especialmente protexidos: saúde.
3. Sistema de tratamento: mixto.
d) Comunicacións de datos previstas: non se prevén.
e) Transferencias internacionais de datos previstas: non se prevén.
f) Órganos responsables do ficheiro: Servizo de Extensión Universitaria da Universidade de Vigo, Campus Universitario, 36310 Vigo (Pontevedra).
g) Órgano ante o cal se poden exercer os dereitos ARCO: Servizo de Extensión Universitaria da Universidade de Vigo.
h) Nivel de seguridade: alto.
RESOLUCIÓN do 9 de febreiro de 2015 pola que se publica a relación de expedientes excluídos das dúas seguintes convocatorias de axudas para proxectos dinamizadores das áreas rurais de Galicia en que poidan ser beneficiarios.
Instituto Enerxético de Galicia — III. Outras disposicións — 17/02/2015

O 26 de xaneiro de 2015 publicouse a Resolución do Instituto Enerxético de Galicia (Inega) do 26 de decembro de 2014 (DOG núm. 16), pola que se aproban as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do PDR de Galicia 2007-2013, e se anuncia a convocatoria anticipada para o ano 2015.
Mediante Resolución da Axencia Galega de Desenvolvemento Rural (Agader) do 8 de maio de 2014 apróbanse as bases reguladoras das subvencións aos proxectos dinamizadores das áreas rurais de Galicia para proxectos de equipamentos térmicos de biomasa, cofinanciadas co Fondo Europeo Agrícola de Desenvolvemento Rural (Feader) no marco do Programa de desenvolvemento rural de Galicia 2007-2013, e anúnciase a convocatoria para o ano 2014. O artigo 29 destas bases reguladoras dispón que aqueles beneficiarios da axuda que na data máxima de remate e xustificación da operación prevista no artigo 19 non renunciasen expresamente a ela e non executasen nin xustificasen o proxecto, sen causa debidamente xustificada e comunicada á Agader, quedarán excluídos das dúas seguintes convocatorias para proxectos dinamizadores das áreas rurais de Galicia en que poidan ser beneficiarios.
Unha vez rematado o prazo de xustificación dos investimentos, e vista a relación de expedientes e beneficiarios que se atopan na situación antedita, remitida por Agader ao Inega con data do 2 de febreiro de 2015,
Primeiro. Publicar a relación de solicitantes que están excluídos das dúas seguintes convocatorias de axudas do Inega para proxectos dinamizadores das áreas rurais de Galicia en que poidan ser beneficiarios, ao atoparse na data máxima que fixa o artigo 29 da Resolución da Axencia Galega de Desenvolvemento Rural (Agader) do 8 de maio de 2014 como data límite para a xustificación dos investimentos, o 21 de novembro de 2014, nalgunha das situacións previstas no citado artigo 29.
Contra a presente resolución, que pon fin á vía administrativa, poderase interpor recurso contencioso-administrativo ante o Xulgado do Contencioso-Administrativo de Santiago de Compostela, no prazo de dous (2) meses contados desde o día seguinte ao da súa publicación ou notificación, de acordo co previsto nos artigos 8 e 46 da Lei 29/1998, do 13 de xullo, reguladora da xurisdición contencioso-administrativa.
Potestativamente, e con carácter previo, pódese interpor recurso administrativo de reposición ante o mesmo órgano que ditou o acto, no prazo dun (1) mes contado do mesmo xeito, tal e como dispoñen os artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, sen prexuízo doutros recursos que se consideren oportunos.
Santiago de Compostela, 9 de febreiro de 2015
RESOLUCIÓN do 28 de xaneiro de 2015 pola que se lles dá publicidade ás axudas concedidas ao abeiro da Orde do 10 de abril de 2014 pola que se regula o réxime de subvencións ás centrais sindicais para o ano 2014 (Diario Oficial de Galicia número 75, do 21 de abril).
Consellería de Traballo e Benestar — III. Outras disposicións — 17/02/2015

O artigo 13 da orde reguladora dispón: «...a Consellería de Traballo e Benestar publicará na súa páxina web e no Diario Oficial de Galicia a relación das entidades beneficiarias e o importe das axudas concedidas...».
De acordo co exposto,
Ordenar a publicación no Diario Oficial de Galicia das subvencións concedidas con cargo ás seguintes aplicacións orzamentarias:
11.02.324A.481.6. Programa I: axuda para o desenvolvemento das actividades ordinarias das centrais sindicais durante o ano 2014.
11.02.324A.481.7. Programa II: axuda para promover o funcionamento dos gabinetes técnicos das centrais sindicais e para plans de formación de cadros e delegadas e delegados sindicais.
Santiago de Compostela, 28 de xaneiro de 2015
Aplicación orzamentaria 11.02.324A.481.7: Programa II
RESOLUCIÓN do 9 de febreiro de 2015 pola que se ordena a publicación do Acordo do Consello da Xunta de Galicia, do 5 de febreiro de 2015, polo que se declara municipio turístico galego o concello de Palas de Rei, na provincia da Lugo.
Axencia Turismo de Galicia — III. Outras disposicións — 18/02/2015

En cumprimento do disposto no artigo 16 do Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, esta dirección dispón que se publique no
Diario Oficial de Galicia
o acordo, adoptado polo Consello da Xunta de Galicia na súa reunión do 5 de febreiro de 2015, que a seguir se transcribe:
Declarar municipio turístico galego, de conformidade co establecido no Decreto 39/2001, do 1 de febreiro, de refundición en materia do Consello Galego de Turismo, declaración de municipio turístico galego e declaración de festas de Galicia de interese turístico, o seguinte:
Concello de Palas de Rei, na provincia de Lugo.
Santiago de Compostela, 9 de febreiro de 2015
RESOLUCIÓN do 9 de febreiro de 2015, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2014.
Consellería de Cultura, Educación e Ordenación Universitaria — III. Outras disposicións — 16/02/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2014, que se incorpora como anexo a esta resolución.
Santiago de Compostela, 9 de febreiro de 2015
ORDE do 28 de xaneiro de 2015 pola que se nomean dous novos membros do Consello Galego de Relacións Laborais en representación da Confederación de Empresarios de Galicia.
Consellería de Traballo e Benestar — II. Autoridades e persoal — 16/02/2015

De acordo co disposto no artigo 7 da Resolución do 23 de outubro de 2008 (DOG do 13 de novembro), pola que se dispón a publicación do regulamento interno de organización e funcionamento do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución, que recolle o artigo 8 da dita resolución, a Confederación de Empresarios de Galicia acordou a substitución de dous dos seus membros titulares, da súa representación no Consello.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo 1
Nomear membros titulares do Pleno do Consello Galego de Relacións Laborais, en representación da Confederación de Empresarios de Galicia, a Ignacio Rodríguez Sáez e a Javier Touza Touza en substitución de Javier García Ruiz e Luis Novoa Díaz, respectivamente.
Santiago de Compostela, 28 de xaneiro de 2015
RESOLUCIÓN do 9 de febreiro de 2015, da Secretaría Xeral de Medios, pola que se dá publicidade dos convenios de colaboración subscritos no terceiro cuadrimestre do ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 18/02/2015

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios no terceiro cuadrimestre do ano 2014, os cales se relacionan no anexo a esta resolución.
Santiago de Compostela, 9 de febreiro de 2015
CORRECCIÓN de erros. Orde do 27 de abril de 2015 pola que se convocan prazas nas residencias xuvenís dependentes desta consellería para o curso 2015/16.
Consellería de Traballo e Benestar — III. Outras disposicións — 22/05/2015

Advertidos erros na dita orde, publicada no Diario Oficial de Galicia núm. 86, do venres 8 de maio de 2015, cómpre facer as seguintes correccións:
Na páxina 18332, artigo 1, onde di:
«A presente orde ten por obxecto convocar para o curso académico 2015/16, en réxime de concorrencia competitiva, 223 prazas para mozos e mozas (de 16 a 30 anos) nas residencias xuvenís dependentes da Consellería de Traballo e Benestar», debe dicir: «A presente orde ten por obxecto convocar para o curso académico 2015/16, en réxime de concorrencia competitiva, 221 prazas para mozos e mozas (de 16 a 30 anos) nas residencias xuvenís dependentes da Consellería de Traballo e Benestar».
No mesmo artigo, no terceiro parágrafo, onde di: O número de prazas convocadas e a súa distribución por residencias son as seguintes:
Debe dicir: O número de prazas convocadas e a súa distribución por residencias son as seguintes:
RESOLUCIÓN do 13 de maio de 2015, da Secretaría Xeral da Emigración, pola que se dá publicidade aos convenios de colaboración subscritos por esta secretaría xeral no primeiro cuadrimestre de 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 22/05/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega (DOG núm. 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Secretaría Xeral da Emigración nos meses de xaneiro, febreiro, marzo e abril do ano 2015 que se incorpora como anexo a esta resolución.
Santiago de Compostela, 13 de maio de 2015
ORDE do 8 de maio de 2015 pola que se cesan membros do Consello Galego de Consumidores e Usuarios.
Consellería de Economía e Industria — II. Autoridades e persoal — 28/05/2015

De acordo coa proposta efectuada pola presidenta do Instituto Galego de Consumo, e en virtude do establecido nos artigos 7.1.d) e 3.2 do Decreto 127/1998, do 23 de abril, polo que se crea o Consello Galego de Consumidores e Usuarios,
Artigo 1
Cesar como membro titular do Consello Galego de Consumidores e Usuarios, de acordo co establecido nos artigos 7.1.d) e 3.2 do Decreto 127/1998, do 23 de abril, polo que se crea o Consello Galego de Consumidores e Usuarios, a Olga Pereira Penedo da Federación de Usuarios y Consumidores Independientes de Galicia (Fuciga).
Artigo 2
Cesar como membro suplente do Consello Galego de Consumidores e Usuarios, de acordo co establecido nos artigos 7.1.d) e 3.2 do Decreto 127/1998, do 23 de abril, polo que se crea o Consello Galego de Consumidores e Usuarios, a Víctor Miguel Otero Lozano da Federación de Usuarios y Consumidores Independientes de Galicia (Fuciga).
Santiago de Compostela, 8 de maio de 2015
RESOLUCIÓN do 30 de abril de 2015, da Secretaría Xeral do Mar, pola que se dá publicidade ás axudas concedidas ao abeiro da Orde do 20 de xuño de 2014 pola que se establece a convocatoria para o ano 2014, e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos para a xestión de zonas de produción, conservación, protección e sustentabilidade da explotación dos recursos mariños, que permitan mellorar as condicións de vida e do traballo das persoas que se dedican a esta actividade e que contribúan á conservación do medio mariño e das súas especies (Diario Oficial de Galicia núm. 129, do 9 de xullo).
Consellería do Medio Rural e do Mar — III. Outras disposicións — 21/05/2015

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, do programa e do crédito orzamentario a que se imputen, do beneficiario, da cantidade concedida e da finalidade ou finalidades da subvención.
En consecuencia,
Ordenar a publicación, no
Diario Oficial de Galicia
, das axudas concedidas con cargo á Orde do 20 de xuño de 2014 pola que se establece a convocatoria para o ano 2014, e se particulariza o seu importe global máximo, para a concesión, en réxime de concorrencia competitiva, de axudas a proxectos colectivos para a xestión de zonas de produción, conservación, protección e sustentabilidade da explotación dos recursos mariños, que permitan mellorar as condicións de vida e do traballo das persoas que se dedican a esta actividade e que contribúan á conservación do medio mariño e das súas especies (gasto cofinanciado polo Fondo Europeo de Pesca nun 75 %), e que figuran como anexo nesta resolución.
Santiago de Compostela, 30 de abril de 2015
1. Finalidade: xestión de zonas de produción, conservación, protección e sustentabilidade da explotación dos recursos mariños, que permitan mellorar as condicións de vida e do traballo das persoas que se dedican a esta actividade e que contribúan á conservación do medio mariño e das súas especies.
2. Financiamento: aplicación orzamentaria 12.31.723A.770.1, código de proxecto contable 201100802, cofinanciada nun 75 % polo Fondo Europeo de Pesca (FEP).
3. Beneficiarios e axudas concedidas:
ORDE do 7 de maio de 2015 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 20/05/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta da Federación de Asociacións de Usuarios do Porto de Marín, o cesamento de Constante Freire González como vogal no Consello de Administración da Autoridade Portuaria de Marín e Ría de Pontevedra en representación do sector pesqueiro, agradecéndolle os servizos prestados.
Santiago de Compostela, 7 de maio de 2015
RESOLUCIÓN do 12 de maio de 2015 pola que se dá publicidade á encomenda de xestión para a execución de obras formalizada por esta entidade.
Portos de Galicia — III. Outras disposicións — 25/05/2015

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización da encomenda de xestión, tramitada pola entidade pública Portos de Galicia, para a execución da seguinte obra:
A) Reforzo e mellora do noiro do porto de Santa Cruz (Oleiros).
1. Entidade adxudicadora.
a) Organismo: Portos de Galicia.
b) Dependencia que impulsa o expediente: Área de Infraestruturas.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: reforzo e mellora do noiro do porto de Santa Cruz (Oleiros).
3. Valor estimado da encomenda.
232.462,69 euros, IVE excluído.
4. Formalización da encomenda.
a) Data de formalización da orde de execución: 11 de maio de 2015.
b) Entidade (medio propio da Xunta): Tragsa.
c) Nacionalidade: española.
5. Prazo de execución.
Tres meses e medio (3,5 meses).
Santiago de Compostela, 12 de maio de 2015
ORDE do 7 de maio de 2015 pola que se dispón o nomeamento dun vogal do Consello de Administración da Autoridade Portuaria de Marín e Ría de Pontevedra.
Consellería do Medio Rural e do Mar — II. Autoridades e persoal — 20/05/2015

O texto refundido da Lei de portos do Estado e da mariña mercante, Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das ditas competencias.
Polo exposto, en exercicio da facultade atribuída,
Por proposta da Federación de Asociacións de Usuarios do Porto de Marín, o nomeamento de Enrique Freire Faría como vogal no Consello de Administración da Autoridade Portuaria de Marín e Ría de Pontevedra, en representación do sector pesqueiro.
Santiago de Compostela, 7 de maio de 2015
RESOLUCIÓN do 13 de maio de 2015 pola que se dá publicidade ao convenio de colaboración subscrito por este ente público no primeiro cuadrimestre do ano 2015.
Centro Informático para a Xestión Tributaria, Económico-Financeira e Contable — III. Outras disposicións — 25/05/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, establece a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Dar publicidade ao convenio subscrito polo Centro Informático para a Xestión Tributaria, Económico-Financeira e Contable (Cixtec), nos meses de xaneiro, febreiro, marzo e abril do ano 2015, que se relaciona no anexo a esta resolución.
Santiago de Compostela, 13 de maio de 2015
ORDE do 7 de maio de 2015 pola que se autoriza a inclusión da escola de música Agrupación Musical de Vincios de Gondomar no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 25/05/2015

A presidenta da Agrupación Musical de Vincios solicita a inscrición da escola de música Agrupación Musical de Vincios, de Gondomar, no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial de Pontevedra envía o expediente cos correspondentes informes.
Por isto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da escola de música que se sinala:
Provincia: Pontevedra.
Concello: Gondomar.
Localidade: Gondomar.
Domicilio: r/ Mestra Doña Lola, s/n.
Código do centro: 36014896.
Titular: Agrupación Musical de Vincios.
Denominación: escola de música Agrupación Musical de Vincios.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teña que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 7 de maio de 2015
ORDE do 5 de maio de 2015 pola que se modifica a autorización do centro privado de educación especial Amicos do concello de Ribeira.
Consellería de Cultura, Educación e Ordenación Universitaria — III. Outras disposicións — 25/05/2015

O centro privado de educación especial Amicos, do concello de Ribeira, solicita a ampliación de dúas unidades de autistas e dúas unidades de psíquicos.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación de catro unidades de educación especial no centro privado que se relaciona a seguir:
Denominación: centro privado de educación especial Amicos.
Código do centro: 15032674.
Domicilio: r/ Gándara, 33.
Localidade: Oleiros.
Concello: Ribeira.
Provincia: A Coruña.
Titular: Asociación de Familias de Persoas con Discapacidade Psíquica AMICOS.
Composición resultante:
Dúas unidades de educación especial (plurideficientes).
Tres unidades de educación especial (autistas).
Dúas unidades de educación especial (psíquicos).
Segundo. Para a posta en funcionamento das unidades que se amplían a Xefatura Territorial da Consellería de Educación e Ordenación Universitaria da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de maio de 2015
RESOLUCIÓN do 12 de maio de 2015 pola que se publica o convenio de colaboración asinado no primeiro cuadrimestre de 2015.
Axencia Galega de Desenvolvemento Rural — III. Outras disposicións — 25/05/2015

De conformidade co disposto no artigo 11 da Lei 4/2006, do 30 de xuño, de transparencia e boas prácticas na Administración pública galega, publícase o convenio de colaboración que asinou a Axencia Galega de Desenvolvemento Rural no primeiro cuadrimestre de 2015 e que figura no anexo.
Santiago de Compostela, 12 de maio de 2015
RESOLUCIÓN conxunta do 24 de abril de 2015, da Consellería de Cultura, Educación e Ordenación Universitaria e do Instituto Galego de Consumo, pola que se publica a relación dos premios da fase autonómica do concurso sobre consumo responsable e calidade de vida Consumópolis 10. O teu consumo ten historia: 10 anos de Consumópolis e 30 anos de consumo.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/05/2015

Mediante a Resolución conxunta do 6 de marzo de 2015 (DOG nº 57, do mércores 25 de marzo) convocouse a fase autonómica do concurso de premios sobre consumo responsable e calidade de vida
Consumópolis 10. O teu consumo ten historia: 10 anos de Consumópolis
e 30 anos de consumo
.
Unha vez vista a proposta do xurado relativa á selección dos traballos presentados, efectuada segundo o disposto no artigo 9, polo xurado mencionado no artigo 8 da citada resolución, procede a súa publicación de conformidade con isto. Na súa virtude,
Facer pública a relación dos premios concedidos na fase autonómica do concurso sobre consumo responsable e calidade de vida
Consumópolis 10. O teu consumo ten historia: 10 anos de Consumópolis e 30 anos de consumo
que se relacionan no anexo desta resolución, facendo constar que os clasificados en primeiro lugar en cada unha das categorías, representarán a Comunidade Autónoma na fase estatal do concurso.
Santiago de Compostela, 24 de abril de 2015
Sol María Vázquez Abeal
Presidenta do Instituto Galego
de Consumo
Román Rodríguez González
Conselleiro de Cultura,
Educación e Ordenación Universitaria
CORRECCIÓN de erros. Resolución do 13 de maio de 2015 pola que se adxudican as bolsas para estadías de investigación no estranxeiro e en centros españois fóra de Galicia, reguladas na Resolución do 30 de decembro de 2014 (Diario Oficial de Galicia número 7, do 13 de xaneiro de 2015) pola que se convocan as axudas para estadías correspondentes a investigadores e técnicos contratados en centros tecnolóxicos de Galicia e en organismos públicos de investigación con centros radicados en Galicia, alleos ao Sistema universitario de Galicia (SUG), ao abeiro das accións financiables polo FSE de formación de investigadores, do Plan galego de investigación, innovación e crecemento 2011-2015.
Axencia Galega de Innovación — III. Outras disposicións — 28/05/2015

Advertido erro na dita resolución, publicada no
Diario Oficial de Galicia
núm. 95, do venres 22 de maio de 2015, cómpre facer a seguinte corrección:
Na páxina 20191, no anexo, onde di:
Debe dicir:
RESOLUCIÓN do 20 de maio de 2015, da Secretaría Xeral de Medios, pola que se amplía o crédito inicial das axudas económicas destinadas a empresas xornalísticas e de radiodifusión.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2015

A Resolución do 31 de decembro de 2014, que regula as axudas a empresas xornalísticas e de radiodifusión, publicada no DOG nº 29, do 12 de febreiro de 2015, establece as bases reguladoras e a convocatoria para a concesión destas subvencións.
O artigo 2 desta resolución establece a contía inicial dos créditos destinados a financiar estas axudas, sen prexuízo de posteriores modificacións orzamentarias. Así, ao existir crédito dispoñible na aplicación orzamentaria 04.20.151A.470.1, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto e tendo en conta as áreas de competencia adscritas funcionalmente á Presidencia da Xunta de Galicia, artigo único, punto 3 e disposición transitoria segunda do Decreto 12/2012, do 4 de xaneiro, polo que se establecen os órganos superiores e de dirección dependentes da Presidencia da Xunta de Galicia,
Artigo único
Primeiro. Ampliar o importe da contía máxima dos créditos destinados a dar cobertura orzamentaria á Resolución do 31 de decembro de 2014 pola que se establecen axudas económicas, en réxime de concorrencia non competitiva, destinadas a empresas xornalísticas e de radiodifusión en 540.000,00 euros, con cargo á aplicación orzamentaria 04.20.151A.470.1, de forma que o importe total será de 1.675.000,00 euros.
Segundo. A presente modificación non afecta o prazo establecido na referida resolución para a presentación de solicitudes.
Santiago de Compostela, 20 de maio de 2015
RESOLUCIÓN do 19 de maio de 2015, da Secretaría Xeral de Medios, pola que se lles dá publicidade aos convenios de colaboración subscritos no primeiro cuadrimestre do ano 2015.
Vicepresidencia e Consellería de Presidencia, Administracións Públicas e Xustiza — III. Outras disposicións — 28/05/2015

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración subscritos pola Secretaría Xeral de Medios no primeiro cuadrimestre do ano 2015, os cales se relacionan a continuación:
O que se fai público para xeral coñecemento.
Santiago de Compostela, 19 de maio de 2015
CORRECCIÓN de erros. Resolución do 12 de maio de 2015 pola que se aproban as bases para a concesión de subvencións a producións e coproducións de contido cultural galego e se convocan para o ano 2015.
Axencia Galega das Industrias Culturais — III. Outras disposicións — 28/05/2015

Advertido erro na dita resolución, publicada no Diario Oficial de Galicia número 93, do, 20 de maio de 2015, cómpre corrixir o seguinte:
1. Base cuarta, parágrafo segundo, na páxina 19739:
Onde di:
«2. Estas subvencións terán carácter trianual ou bianual e admitiranse aqueles gastos que fosen realizados dentro do período comprendido entre o 1 de xaneiro do ano 2015 correspondente á convocatoria e a data máxima de xustificación establecida na presente convocatoria para cada modalidade».
Debe dicir:
«2. Estas subvencións terán carácter trianual ou bianual e admitiranse aqueles gastos que fosen realizados dentro do período comprendido entre a data de presentación da solicitude e a data máxima de xustificación establecida na presente convocatoria para cada modalidade».
RESOLUCIÓN do 11 de maio de 2015 pola que se fan públicos os convenios de colaboración asinados por este ente público no primeiro cuadrimestre do ano 2015.
Portos de Galicia — III. Outras disposicións — 27/05/2015

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2015 e que se relacionan no anexo a esta resolución.
Santiago de Compostela, 11 de maio de 2015
RESOLUCIÓN do 18 de maio de 2015 polo que se dá publicidade aos convenios de colaboración e cooperación subscritos por este organismo autónomo no primeiro cuadrimestre do ano 2015.
Instituto de Estudos do Territorio — III. Outras disposicións — 27/05/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia núm. 136, do 14 de xuño) impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Darlle publicidade á relación dos convenios subscritos polo Instituto de Estudos do Territorio no primeiro cuadrimestre do ano 2015, que se incorpora como anexo a esta resolución.
Santiago de Compostela, 18 de maio de 2015
RESOLUCIÓN do 18 de maio de 2015, da Secretaría Xeral Técnica e do Patrimonio da Consellería de Facenda, pola que se dá publicidade aos convenios de colaboración subscritos por esta consellería no primeiro cuadrimestre do ano 2015.
Consellería de Facenda — III. Outras disposicións — 27/05/2015

En virtude do establecido no artigo 11 da Lei 4/2006, do 30 de xuño, de transparencia e boas prácticas na Administración pública galega
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2015, que se incorpora como anexo a esta resolución.
Santiago de Compostela, 18 de maio de 2015
Convenios de colaboración subscritos pola Consellería de Facenda nos meses de xaneiro, febreiro, marzo e abril de 2015:
RESOLUCIÓN do 15 de maio de 2015 pola que se convoca unha xornada sobre sustentabilidade financeira e reforma das entidades locais.
Escola Galega de Administración Pública — III. Outras disposicións — 27/05/2015

Dentro do plan de actividades da Escola Galega de Administración Pública para o ano 2015 e de acordo coas funcións atribuídas pola Lei 4/1987, do 27 de maio, de creación da Escola, modificada pola Lei 10/1989, do 10 de xullo, convócase unha xornada sobre sustentabilidade financeira e reforma das entidades locais, conforme as seguintes bases:
1. Obxectivos.
O obxectivo principal desta xornada é formular posibles liñas de reforma das entidades locais, desde unha perspectiva financeira.
2. Contidos.
Serán tratados, entre outros, os seguintes temas:
– Sustentabilidade financeira e Administración local, en especial o problema da planta local.
– Situación financeira e proxectos de reforma das entidades locais.
– Marco constitucional do control financeiro sobre as entidades locais.
– Estado e comunidades autónomas ante a Administración local: desenvolvemento autonómico da Lei 27/2013, do 27 de decembro, de racionalización e sustentabilidade da Administración local.
– Situación financeira e proxectos de reforma local en Alemaña.
3. Destinatarios.
Empregados das administracións públicas de Galicia, tanto autonómica coma local e de xustiza, das universidades do Sistema universitario de Galicia, persoal das entidades do sector público, xuristas, profesionais e interesados en xeral.
4. Desenvolvemento.
Lugar: EGAP, rúa Madrid, 2-4, Santiago de Compostela.
Data: 11 de xuño de 2015.
Horario: mañá e tarde.
Duración: 7 horas lectivas.
5. Número de prazas.
Limitado pola capacidade do local.
6. Inscrición.
As persoas interesadas deberán formalizar a súa inscrición a través da área de matrícula da web da EGAP: https://egap.xunta.es/matricula/
O prazo para inscribirse estará aberto desde o día seguinte ao da publicación desta resolución no Diario Oficial de Galicia ata o día 9 de xuño de 2015.
Poderá obterse calquera outra información, das 8.30 ás 14.30 horas, nos teléfonos:
981 54 62 41 / 981 54 62 39
7. Modificacións.
A EGAP reserva para si a facultade de interpretar e de resolver as incidencias que poidan xurdir no desenvolvemento desta xornada, así como a facultade de cancelala se o escaso número de solicitudes non xustifica a súa realización.
8. Certificado de asistencia oficial.
Ao final da xornada entregarase un certificado de asistencia a aquelas persoas inscritas que tivesen participado asiduamente e sempre que a súa asistencia fose igual ou superior ao 90 % das horas lectivas programadas; para estes efectos, todos os alumnos deberán identificarse nos preceptivos controis de asistencia. Neste documento aparecerán, de forma expresa, o contido, a carga lectiva, a data, o lugar de realización e o selo oficial da institución.
Santiago de Compostela, 15 de maio de 2015
RESOLUCIÓN do 21 de maio de 2015 pola que se adxudican as axudas a organismos de investigación de Galicia para a creación, posta en marcha e impulso de unidades mixtas de investigación, convocadas pola Resolución do 13 de febreiro de 2015 (Diario Oficial de Galicia número 36, do 23 de febreiro).
Axencia Galega de Innovación — III. Outras disposicións — 29/05/2015

Mediante a Resolución da Axencia Galega de Innovación do 13 de febreiro de 2015 (DOG do 23 de febreiro) convocáronse as subvencións a organismos de investigación de Galicia para a creación, posta en marcha e impulso de unidades mixtas de investigación.
No seu artigo 16 regúlase a resolución e notificación destas axudas unha vez que a Comisión de Valoración seleccione as solicitudes admitidas e emita un informe no cal se concrete o resultado da avaliación efectuada e a contía da axuda proposta, conforme os criterios establecidos nos artigos 13 e 14.
Na súa virtude e atendendo á proposta elaborada na sesión do 12 de maio de 2015 pola Comisión de Valoración establecida no artigo 12 das bases da Resolución do 13 de febreiro de 2015, a Axencia Galega de Innovación
1. Conceder as axudas para a creación, posta en marcha e impulso de unidades mixtas de investigación que figuran como anexo a esta resolución.
2. O importe total das axudas concedidas é de 7.343.600,15 euros con cargo ás aplicacións orzamentarias que se recollen no seguinte cadro:
3. Estas axudas están financiadas con cargo ao préstamo que a Administración xeral do Estado lle concedeu á Xunta de Galicia a través do Ministerio de Economía e Industria para o desenvolvemento en Galicia da Estratexia española de innovación.
4. O pagamento destas axudas realizarase conforme o establecido no artigo 23 da resolución de convocatoria.
5. Para a xustificación da subvención deberá presentarse a documentación indicada no artigo 22 da resolución de convocatoria nos prazos establecidos no punto 2 do citado artigo.
6. Contra esta resolución, sen prexuízo de que os interesados poidan exercer calquera outro que consideren procedente, poderán interpoñer recurso de alzada, no prazo dun mes desde o día seguinte ao da publicación desta resolución no
Diario Oficial de Galicia
, perante o presidente da Axencia Galega de Innovación, segundo o disposto nos artigos 114 e 115 da Lei 30/1992, de réxime xurídico das administracións públicas e do procedemento administrativo común.
Disposición derradeira
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 21 de maio de 2015
RESOLUCIÓN do 22 de maio de 2015, da Xefatura Territorial da Coruña, pola que se publica a relación definitiva de nenas e nenos admitidas/os para o curso 2015/16 nas escolas infantís 0-3 dependentes da Axencia Galega de Servizos Sociais na provincia da Coruña.
Consellería de Traballo e Benestar — III. Outras disposicións — 29/05/2015

O 23 de febreiro de 2015 publicouse a Resolución do 11 de febreiro de 2015 pola que se regula o procedemento de adxudicación de prazas nas escolas infantís 0-3 dependentes desta axencia para o curso 2015/16.
O Decreto 40/2014, do 20 de marzo, polo que se crea a Axencia Galega de Servizos Sociais e se aproban os seus estatutos, establece na súa disposición adicional primeira que esta asumirá desde a súa posta en funcionamento as competencias atribuídas en materia de xestión de escolas infantís á Dirección Xeral de Familia e Inclusión. A nova entidade subrogarase en todas as relacións xurídicas, bens, dereitos e obrigas derivados do exercicio das súas competencias.
Na súa disposición transitoria primeira, o dito decreto establece, non obstante, que a persoa titular da Dirección Xeral de Familia e Inclusión desenvolverá transitoriamente e pola súa propia condición as funcións que corresponden ao/á director/a da Axencia Galega de Servizos Sociais ata o nomeamento deste/a a través do procedemento recollido nestes estatutos.
Así mesmo, na mesma disposición establécese que a través das xefaturas territoriais poderán seguirse realizando os labores de apoio para a xestión dos centros da Axencia Galega de Servizos Sociais no seu ámbito territorial, ata que esta dispoña de servizos propios para alcanzar a súa autonomía.
A Resolución do 18 de decembro de 2014 establece que a data da posta en funcionamento da Axencia Galega de Servizos Sociais será o 1 de xaneiro de 2015.
Unha vez estudadas pola comisión de baremación todas as reclamacións presentadas e resoltas pola persoa titular da Xefatura Territorial, procédese á publicación da relación definitiva de admitidas e admitidos e da lista de espera coa puntuación obtida en cada caso.
Estas reclamacións entenderanse resoltas coa publicación da lista definitiva, que se poderá consultar nas xefaturas territoriais da Consellería de Traballo e Benestar, nas páxinas web http://benestar.xunta.es e http://www.escolasinfantisdegalicia.es e nos propios centros.
As/os solicitantes admitidas/os disporán do prazo establecido no artigo 14 da Resolución do 11 de febreiro para matricularse, para o cal presentarán no centro onde obtivesen praza, o impreso de matrícula debidamente cuberto acompañado do certificado médico da/o nena/o. O impreso de matrícula facilitarase nos propios centros, así como nas páxinas web http://benestar.xunta.es e http://www.escolasinfantisdegalicia.es .
De non formalizar a matrícula no prazo sinalado, considerarase decaída/o na súa solicitude.
Contra esta resolución, que non esgota a vía administrativa, poderá interpoñerse recurso de alzada ante a conselleira de Traballo e Benestar, no prazo dun mes desde o día seguinte ao da publicación desta resolución no Diario Oficial de Galicia.
A Coruña, 22 de maio de 2015
RESOLUCIÓN do 19 de maio de 2015 pola que se dá publicidade aos convenios de colaboración subscritos por esta axencia no primeiro cuadrimestre do ano 2015.
Axencia Galega de Infraestruturas — III. Outras disposicións — 29/05/2015

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único. Darlle publicidade á relación dos convenios subscritos pola Axencia Galega de Infraestruturas no primeiro cuadrimestre do ano 2015, que se incorpora como anexo a esta resolución.
Santiago de Compostela, 19 de maio de 2015
RESOLUCIÓN do 5 de maio de 2015 pola que se dá publicidade ao convenio de colaboración subscrito por este organismo no primeiro cuadrimestre do ano 2015.
Instituto Galego de Seguridade e Saúde Laboral — III. Outras disposicións — 27/05/2015

O artigo 11.1 da Lei 4/2006, do 30 de xuño, de transparencia e boas prácticas na Administración pública galega, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esta obriga,
Artigo único. Dar publicidade ao convenio subscrito polo Instituto Galego de Seguridade e Saúde Laboral nos meses de xaneiro, febreiro, marzo e abril do ano 2015 e que se incorpora como anexo a esta resolución.
Santiago de Compostela, 5 de maio de 2015